पाएं अपने शहर की ताज़ा ख़बरें और फ्री ई-पेपरडाउनलोड करें
सदर थाना क्षेत्र के डुमरडीह के पास में शुक्रवार को तेज रफ्तार ट्रैक्टर की चपेट में आने से बाइक सवार मनोहर लोहरा (25) की घटनास्थल पर ही मौत हो गई। जबकि उसका साथी दीपक अहीर गंभीर रूप से घायल है। दीपक अहीर की मई के अंतिम सप्ताह में शादी है और निमंत्रण कार्ड बांटने के लिए वो अपने दोस्त मनोहर के साथ निकला था और इसी दौरान यह घटना हुई।
स्थानीय लोगों की मदद से दीपक को सदर अस्पताल गुमला में भर्ती कराया गया है। उसकी स्थिति खतरे से बाहर बताई जा रही है। दोनों रायडीह प्रखंड के जम गई गांव के रहने वाले हैं। हादसे के बाद ड्राइवर ट्रैक्टर लेकर भाग निकला।
इधर, ट्रैक्टर की चपेट में आते ही मनोहर की मौके पर मौत हो गई। जबकि उसका साथी दीपक घायल हो गया। स्थानीय लोगों ने घटना की सूचना पुलिस को दी। सूचना के बाद मौके पर पहुंची पुलिस ने मनोहर के शव को पोस्टमॉर्टम के लिए सदर अस्पताल भेज दिया।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn